
Narvas Kreenholmi tänav 25 asuva linnavara
tasuta kasutusse andmine 
(MTÜ KARU KLUBI-Kirde Aktiivsete Rollimängijate Unioon)
1. ASJAOLUD JA MENETLUSE KÄIK

Narva Linnavalitsuse Arhitektuuri- ja Linnaplaneerimise Ametile laekus taotlus MTÜ-lt KARU KLUBI-Kirde Aktiivsete Rollimängijate Unioon, registrikood 80330792, juhatuse liige Roman Šestakov, milles palutakse anda tasuta kasutusse Narvas Kreenholmi tänav 25 hoones soklikorrusel asuvad ruumid nr 31 ja 34 mittetulundusühingu tegevuse korraldamiseks. 

Käesoleval ajal seisavad nimetatud ruumid tühjana, kuna vajavad remonti, ruumides puudub valgustus. 

Praegu kasutab MTÜ KARU KLUBI-Kirde Aktiivsete Rollimängijate Unioon tasuta Narvas Aleksander Puškini tänav 33 hoones soklikorrusel asuvat  ruumi. MTÜ-l puuduvad võlgnevused kommunaal-ja hooldusteenuste eest.

MTÜ KARU KLUBI-Kirde Aktiivsete Rollimängijate Unioon taotlust arutati Narva Linnavalitsuse linnavarakomisjoni koosolekul 03.02.2016. a (protokoll nr 2) ning otsustati:
1. MTÜ KARU KLUBI-Kirde Aktiivsete Rollimängijate Unioon taotlusega ning  anda MTÜ-le KARU KLUBI-Kirde Aktiivsete Rollimängijate Unioon, registrikood 80330792, avalikku enampakkumist korraldamata tasuta kasutusse Narvas Kreenholmi tänav 25 hoones soklikorrusel asuvad ruumid nr 31 ja 34 mittetulundusühingu tegevuse korraldamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b) alusel otsustab kasutusse andmise tähtaega kuni üks aasta või määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Korra punktide 46.4 ja 7.2.3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b) alusel. 

2.3. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Kreenholmi tänav 25  hoone bilansiline valdaja.

2.4. Korra punktides 7.2 ja 7.2.3 sätestatu alusel võib linnavara mittetulundusühingutele anda tähtaega kuni 5 aastat tasuta kasutusse linnavalitsuse korraldusega.

3.  OTSUS

3.1. Anda MTÜ-le KARU KLUBI-Kirde Aktiivsete Rollimängijate Unioon, registrikood 80330792, avalikku enampakkumist korraldamata tasuta kasutusse Narvas Kreenholmi tänav 25 hoones soklikorrusel asuvad ruumid nr 31 ja 34 mittetulundusühingu tegevuse korraldamiseks.
 3.2. Narva Linnavalitsuse Arhitektuuri- ja Linnaplaneerimise Ametil sõlmida MTÜ-ga KARU KLUBI-Kirde Aktiivsete Rollimängijate Unioon punktis 3.1 nimetatud linnavara tasuta kasutamise leping.

4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks MTÜ-le KARU KLUBI-Kirde Aktiivsete Rollimängijate Unioon.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

